Ritratt: Unsplash .td_uid_2_619e3c061f2a9_rand.td-a-rec-img{text-align:left}.td_uid_2_619e3c061f2a9_rand.td-a-rec-img img{margin:0 auto 0 0} Mill-2019, 145 tifel u tifla taħt it-18-il sena kellhom jiddaħħlu fi sptar minħabba li kien qed isofru minn xi problemi fis-saħħa mentali tagħhom. Dan qalu l-Ministru għas-Saħħa Chris Fearne b'risposta għall-Mistoqsija Parlamentari tad-Deputat Nazzjonalista Mario Galea. Hu spjega li fl-2019, 72 tfal kellhom jiddaħħlu fi sptar filwaqt li fl-2020, iddaħħlu biss 23 u dan in-numru baxx jaf minħabba l-effetti tal-pandemija tal-COVID-19. S'issa din is-sena, iddaħħlu 50 tfal. Il-Ministru Fearne qal li mill-145 tfal, 27 minnhom kienu ta' nazzjonalita' barranija. F'Ottubru, Fearne qal li, bħala parti mir-rikonfigurazzjoni tas-Servizzi tas-Saħħa, tkompla jissaħħaħ is-servizz tal-CAPES li jsegwi tfal bi problemi ta' saħħa mentali biex ikun evitat li dawn ikollhom jiddaħħlu fl-Isptar Monte Carmeli. Dan kien qed jirrispondi għal Mistoqsija Parlamentari oħra tad-Deputat Galea. Skont stħarriġ tal-Uffiċċju tal-Istatistika f'Malta (NSO), Matul l-2020, 4,015-il persuna sofrew problemi ta' saħħa mentali bħal ansjetà, stress u dipressjoni. Aqra aktar: 4,000 persuna sofrew minn problemi ta' saħħa mentali matul l-2020 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619e3c061fbf4_rand.td-a-rec-img{text-align:left}.td_uid_3_619e3c061fbf4_rand.td-a-rec-img img{margin:0 auto 0 0}